QORTI ĊIVILI PRIM'AWLA ONOR. IMĦALLEF TONI ABELA LL.D. Seduta ta' nhar it-Tnejn, 28 ta' Ottubru, 2019 Rat ir-Rikors Ġuramentat tas-Soċjeta' Attriċi tas-17 ta' Ġunju, 2019 maħluf minn Duncan Selvaggi fl-istess ġurnata li permezz tiegħu ppremettiet u talbet is-segwenti:- Illi s-soċjeta' attriċi tbiegħ oġġetti u prodotti li huma relatati mad-dawl u l-elettriku; Illi s-soċjeta' konvenuta hi klijenta tixtri mingħandha, filwaqt li l-konvenut l-ieħor huwa direttur iżda marbut in tal-obbligazzjoni solidum mas-soċjeta' konvenuta mertu tal-preżenti proċeduri; tas-soċjeta' attriċi u fl-eżekuzzjoni Illi s-soċjeta' konvenuta għandha kont mas-soċjeta' attriċi bin-numru 304797; Illi s-soċjeta' konvenuta kienet applikat għal, u iffirmat credit application form fuq liema applikazzjoni huwa marbut ukoll id-direttur konvenut personalment hekk kif jirriżulta mill-kopja ta' din il-formola li qed tiġi hawn annessa u mmarkata bħala Dok. Illi s-soċjeta' konvenuta xtrat merkanzija mingħand is-soċjeta' attriċi hekk kif jirriżulta mill-statement of account hawn anness u mmarkat bħala Dok E2; Illi din konvenuta; il-merkanzija ġiet debitament konsenjata lill-kumpanija Illi sussegwentement għall-konsenja ta' din il-merkanzija, is-soċjeta' konvenuta tat lis-soċjeta' attriċi tlett ċekkijiet datati 30 ta' Novembru, 2018; 15 ta' Diċembru, 2018; u 30 ta' Diċembru, 2018 rispettivament, kopji ta' dawn iċ-ċekkijiet huma hawn annessi u mmarkati bħala Dok. Illi kif jirriżulta mid-dokumenti eżebiti dawn iċ-ċekkijiet inħarġu fuq kont li s-soċjeta' konvenuta ZC Installations Limited għandha mal- Bank of Valletta plc kont numru 46084451455, u ġew iffirmati mid- direttur tas-soċjeta' konvenuta u ċioe' l-konvenut l-ieħor Franco Mamo Sciberras; Illi dawn iċ-ċekkijiet ma ġewx onorati u għalhekk is-soċjeta' attriċi ma tħallsitx għall-merkanzija mibjugħa u debitament ikkonsenjata lis- soċjeta' konvenuta; Illi minħabba dan l-aġir abbużiv u illegali tal-konvenuti, is-soċjeta' attriċi irnexxielha tirkupra lura parti mix-xogħol li kienet ikkonsenjat u biegħet lis-soċjeta' konvenuta. Jiġi preċiżat li għall-merkanzija li ħadet lura, l-istess soċjeta' attriċi ħarġet credit notes hekk kif jirriżulta minn Dok. Illi nonostante dak fil-paragrafu preċedenti s-soċjeta' konvenuta xorta baqgħalha bilanċ sostanzjali xi tħallas lis-soċjeta' attriċi, hekk kif jirriżulta mill-istatement of account (Dok. 'E 2') u l- invoices relattivi eżebiti (Dok.'E6'), is-soċjeta' konvenuta hi debitriċi fil-konfront tas-soċjeta' attriċi fl-ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ); Illi għalhekk l-intimati ġew debitament interpellati iħallsu l-ammont dovut iżda baqgħu inadempjenti; Illi jiġi rilevat li d-direttur tas-soċjeta' konvenuta, Franco Mamo Sciberras, in solidum għas-soċjeta' daħal bħala garanti personalment u konvenuta għall-obbligi tagħha kif fuq diġa' deskritt u li għalhekk qed jiġi mħarrek ukoll fil-vesti tiegħu personali bħala garanti in solidum (f'dan is-sens ara kopja tal-credit application form annessa u mmarkata bħala Dok. Illi b'hekk is-soċjeta' attriċi hija kreditriċi tal-konvenuti fl-ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ); Illi dan l-ammont qed jiġi kkonfermat bil-ġurament mid-direttur tas- soċjeta' attriċi anke permezz ta' dikjarazzjoni ġuramentata li qed tiġi mmarkata Dok. Illi l-ammont imsemmi huwa wieħed ċert, likwidu u dovut; Illi l-konvenuti m'għandhomx eċċezzjonijiet x'jagħtu kontra t-talba attriċi; Illi għalhekk il-konvenuti m'għandhom l-ebda difiża xi jressqu dwar l- istess kreditu; Illi għalhekk jeżistu l-elementi kollha rikjesti mil-Liġi a tenur tal- Artikolu 167 et sequitur tal-Kap 12 tal-Liġijiet ta' Malta. Tgħid għalhekk is-soċjeta' konvenuta għaliex ma għandhiex din l- Onorabbli Qorti joġgħobha: 1. Fl-ewwel lok, TIDDEĊIEDI din il-kawża bid-dispensa tas-smigħ ai termini tal-Artikolu 167 et sequentes tal-Kodiċi ta' Organizazzjoni u Proċedura Ċivili (Kapitolu 12 tal-Liġijiet ta' Malta) in vista tad- dikjarazzjoni ġuramentata hawn annessa u mmarkata bħala "Dok: E7"; u Fit-tieni lok, TIDDIKJARA lill-konvenuti bħala debituri solidari versu s-soċjeta' attriċi fl-ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ) u konsegwentement TIDDIKJARA lis-soċjeta' attriċi bħala kreditur tal- konvenuti b'mod solidali bejniethom fl-istess menzjonat ammont; Fit-tielet lok, TIKKUNDANNA lill-konvenuti b'mod solidali jħallsu lis- soċjeta' attriċi l-imsemmi ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ). Bl-ispejjeż tal-preżenti proċeduri, inklużi dawk tal-mandat kawtelatorju ta' sekwestru ippreżentat fit-28 ta' Mejju, 2019 numru 688/2019 u bl-interessi fuq l-ammont domandat ta' €56,386.78 bir-rata ta' tmienja fil-mija (8%), skond il-Liġi, dekorribbli min-notifika tal-preżenti att ġudizzjarju sad-data tal-pagament effettiv u finali." l-Konvenuti minkejja mogħtija għoxrin (20) ġurnata biex jippreżentaw in-nota tal-eċċezzjonijiet tagħhom fis-seduta tal-24 ta' Settembru, 2019 baqgħu kontumaċi; Rat li ċiononostante fis-seduta tal-15 ta' Ottubru, 2019 mogħtija ħamest (5) ijiem żmien biex jagħmlu nota ta' osservazzjonijiet ai termini tal- artikolu 158(10) tal-Kap 12 tal-Liġijiet ta' Malta baqgħu inadempjenti; Semgħet ix-xhieda tas-Soċjeta' Attriċi; Rat l-atti kollha tal-kawża; Rat li l-kawża tħalliet għal-lum għas-sentenza. Konsiderazzjonijiet Minkejja li din il-kawża nbdiet bil-proċedura speċjali sommarja, din il-Qorti xorta tat opportunita' lill-Konvenuti jikkontestaw il-kawża. Konvenuti baqgħu kontumaċi. Il-Qorti fliet ix-xhieda u d-dokumenti kollha esebiti mis-Soċjeta' Attriċi. Jirriżulta mix-xhieda ta' Alison Del Priore fis-seduta tal-24 ta' Settembru, 2019 li l-ammont reklamat għadu dovut għar-raġunijiet premessi fir-rikors ġuramentat. L-ammont kollu huwa dak ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ). ix-xhieda tal-imsemmija, il-Konvenuti saħansitra kkonfermaw li ser iħallsu b'danakollu ma jirriżultax li sar xi ħlas. Il-Qorti għalhekk hija konvinta li t-talbiet huma fondati fil-fatt u fid-dritt u kwindi jimmeritaw li jintlaqgħu. Decide Għaldaqstant għar-raġunijiet fuq imsemmija din il-Qorti qegħdha taqta' u tiddeċiedi l-kawza bil-mod segwenti:- Tastjeni milli tieħu konjzzjoni tal-ewwel talba; Tilqa' t-tieni talba attriċi billi tiddikjara lill-Konvenuti bħala debituri solidalment bejniethom versu s-Soċjeta' Attriċi fl-ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ); Tilqa' talba attriċi u għalhekk lill-Konvenuti solidalment bejniethom iħallsu lis-Soċjeta' Attriċi l-ammont ta' sitta u ħamsin elf, tlett mija sitta u tmenin ewro u tmienja u sebgħin ċenteżmi (€56,386.78ċ) bl-imgħaxijiet ta' 8% mis-26 ta' Lulju, 2019 sal-pagament Bl-ispejjez, inklużi dawk tal-mandat kawtelatorju ta' sekwestru tat-28 ta' tal-Konvenuti solidalment Imħallef Toni Peden Deputat Reġistratur